
Nr. 13999 din 12.12.2024
REFERAT DE APROBARE

pentru proiectul  de hotărâre privind aprobarea contractării de servicii de asistență juridică care să reprezinte interesele UAT Municipiul Marghita – instituția Primarului și Consiliul Local -, în calitate de pârât, în dosarul nr. 5281/30/2024 aflat  pe rol la Tribunalul Timiș, având ca obiect litigiu privind achizițiile publice
Prezentul referat de aprobare are la bază prevederile art. 6 alin. (3) și art. 30 alin. (1) și alin. (2) din Legea  nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, și reprezintă instrumentul de prezentare și motivare a proiectului de hotărâre privind aprobarea contractării de servicii de asistență juridică care să reprezinte interesele UAT Municipiul Marghita – instituția Primarului și Consiliul Local -, în calitate de pârât, în dosarul nr. 5281/30/2024 aflat pe rol la Tribunalul Timiș, având ca obiect litigiu privind achizițiile publice.
Motivul elaborării acestui proiect de hotărâre îl constituie necesitatea contractării de servicii de asistență juridică care să reprezinte interesele UAT Municipiul Marghita – instituția Primarului și Consiliul Local - în dosarul nr. 5281/30/2024 aflat pe rolul Tribunalului Timiș având ca obiect litigiu privind achizițiile publice, despre care am luat la cunoștință în urma comunicării Tribunalului Bihor a Încheierii de ședință civilă înregistrată sub nr. 13389/02.12.2024 în cadrul dosarului nr. 4201/111/2024, în care autoritatea publică locală este reprezentată de C.I.A.            av. Purdea Ioan Lucian conform HCL nr. 184/28.11.2024. Cele două dosare judecătorești se referă la același raport contractual – Contractul de execuție nr. 3189/30.03.2022 încheiat între Municipiul Marghita și S.C. Hantig Electricservice S.R.L. privind obiectivul de investiție ”Reabilitarea, modernizarea și dotarea spațiilor Bibliotecii municipale Ioan Munteanu pentru a crea un centru cultural-recreativ – Marghita, str. T. Vladimirescu, nr. 1”. Prin cererea de chemare în judecată introdusă de către firma Hantig Electricservice S.R.L. împotriva UAT-ului Municipiul Marghita și Consiliul Local al Unității Municipiul Marghita, în dosarul nr. 5281/30/2024, se solicită ,,în principal, anularea în întregime a notificării nr. 9371/26.08.2024 de încetare prin reziliere a contractului nr. 3189/30.03.2022, împreună cu următoarele solicitări accesorii de repunere a părților în situația anterioară, cu obligarea pârâtelor la încheierea cu subscrisa a unui act adițional prin care, pe de o parte, să se prelungească durata de execuție a contractului dedus judecății pentru o durată egală cu durata prelungirii Contractului de Finanțare nr. 5466/08.05.2020, iar, pe de altă parte, să se actualizeze prețul contractului la valoarea de piață reală și actuală a materialelor și manoperei lucrărilor rămase neexecutate.”, iar ,,în subsidiar, anularea parțială a notificării nr. 9371/26.08.2024 de încetare prin reziliere a contractului nr. 3189/30.03.2022, prin eliminarea reținerii culpei ca și motiv de reziliere a contractului.”, cu cheltuieli de judecată.     
Luând act de situația de fapt existentă, față de cele arătate mai sus, în baza prevederilor art.6, art.84, art.129 alin.(1), art.136, art.154, art.155 alin.(1) lit.b), alin.(3) lit.b), art.200 din OUG nr.57/2019 privind Codul Administrativ, cu modificările și completările ulterioare, consider oportună promovarea acestui proiect de hotărâre de aprobarea a contractării de servicii de asistență juridică care să reprezinte interesele UAT Municipiul Marghita – instituția Primarului și Consiliul Local -, în calitate de pârât, în dosarul nr. 5281/30/2024 aflat pe rol la Tribunalul Timiș, având ca obiect litigiu privind achizițiile publice, prin încheierea contractului de consultanță juridică cu Cabinetul Individual de Avocat Purdea Ioan Lucian, care să reprezinte interesele UAT-ului, să semneze și să exercite toate căile de atac până la soluționarea definitivă și irevocabilă a cauzei.
Primar,

